open-index/open-wikipedia-markdown huggingface dataset:
פלך קאליש

**פלך קאליש** היה מחוז של האימפריה הרוסית, שבירתו קאליש. שטח הפלך היה 11,337 קמ"ר, ואוכלוסייתו מנתה 840,597 תושבים בזמן מפקד האוכלוסין ב-1897. פלך קאליש היה המחוז המערבי ביותר של האימפריה הרוסית. הוא גבל בקיסרות הגרמנית במערב ובצפון-מערב, בפלך ורשה בצפון ובצפון מזרח, בפלך פיוטרקוב במזרח ובדרום.

הפלך נוסד בשנת 1837 מפרובינציית קאליש של פולין הקונגרסאית. בשנת 1844 פורק הפלך ושטחו הוכפף לפלך וורשה. בשנת 1867 נוסד פלך קאליש מחדש. מבחינה מנהלית הפלך היה מחולק ל־8 אוייזדים. פלך קאליש התקיים כיחידה מנהלית באופן רשמי עד למהפכת פברואר ברוסיה. דה פקטו - הפסיק להתקיים בשנת 1915 בעקבות כיבושו על ידי צבאות גרמניה ואוסטרו-הונגריה במהלך מלחמת העולם הראשונה. בתום מלחמת העולם הראשונה נכלל שטח המחוז בתחומי פולין.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* קאליש (בירת הפלך)
* קולו
* קונין
* לנצ'יצה
* טורק

## קישורים חיצוניים

* היסטוריה של פלך קרליש

## הערות שוליים

קאליש
תאופנס מביזנטיון

**תאופנס מביזנטיון** (ביוונית: Θεόφανης ὁ Βυζάντιος; פעל במאה ה-6) היה היסטוריון ביזנטי.

הוא כתב, בעשרה ספרים, את תולדות האימפריה הרומית המזרחית במהלך המלחמה הפרסית תחת שלטון הקיסר הביזנטי יוסטינוס השני, החל מהשנה השנייה לשלטונו (567), שבה נשברה ההפוגה שעשה הקיסר יוסטיניאנוס הראשון עם המלך הסאסאני ח'וסרו הראשון, ועד לשנה האחרונה של המלחמה.

היצירה לא שרדה, אבל פוטיוס (המאה ה-9) מספק תיאור של חיבורו של תאופנס, וחוזר על הצהרת המחבר שמלבד הוספה של ספרים נוספים לעשרה שהיוו את היצירה המקורית, הוא כתב חיבור נוסף על ההיסטוריה של יוסטיניאנוס.

בין אמירותיו ההיסטוריות של תאופנס שנשמרו על ידי פוטיוס, נמצא הגילוי, בתקופת שלטונו של יוסטיניאנוס, של העובדה שהמשי היה תוצר של תולעת, שלא הייתה ידועה קודם לכן לאנשי האימפריה הרומית. הוא מספר כי פרסי מסוים, שהגיע מארץ הסרים , הביא לקונסטנטינופוליס את "זרע" (כלומר את הביצים) של תולעת המשי, ו"זרעים" אלה בוקעים באביב, והתולעים ניזונות מעלי תות, הן טוות את המשי שלהם, ועוברות את שינוי הצורה שלהן.

## הערות שוליים

קטגוריה:משי
קטגוריה:היסטוריונים ביזנטים
קטגוריה:מחברים כותבי יוונית
קטגוריה:אישים שחיו במאה ה-6
לוד (סרט)

**לוד** (באנגלית: **Lyd**, בערבית: **اللد**) הוא סרט תיעודי-בדיוני משנת 2023 המציג את הנרטיב הפלסטיני על העיר לוד. התסריט נכתב על ידי רמי יונס, שרה אמה פרידלנד ואייס סלמאן, ובוים בידי יונס ופרידלנד. עם מפיקיו נמנה רוג'ר ווטרס. הסרט כולל קטעים תיעודיים על תולדות לוד הערבית ובפרט כיבושה במלחמת העצמאות, וקטעי אנימציה בדיוניים על עתידה אלמלא כיבוש זה. יוצרי הסרט מתארים אותו כסרט על "עיר שפעם חיברה את פלסטין אל העולם, מה שהיא הייתה, מה שהיא עכשיו, ומה שהיא יכלה להיות".

## הקרנת הסרט
### בירדן
הסרט הוקרן בהקרנת בכורה בפסטיבל הסרטים הבינלאומי בעמאן, שנערך באוגוסט 2023, וזכה בו בפרס הסרט התיעודי הארוך הטוב ביותר.

### בישראל
הסרט הוקרן בישראל לראשונה במועדון חד"ש בלוד ב-19 בספטמבר 2024. תיאטרון אלסראיא ביפו תכנן להקרין את הסרט בחודש אוקטובר, אך משטרת ישראל אסרה את הקרנתו, בנימוק שהסרט לא קיבל את אישור המועצה לביקורת סרטים ומחזות, כנדרש בפקודת סרטי הראינוע. פעולת המשטרה נעשתה בעקבות פנייה של שר התרבות, מיקי זוהר, למפכ"ל המשטרה, רב-ניצב דניאל לוי, שבה הביע חשש "שהקרנתו בישראל במציאות המורכבת בה אנו נמצאים, בתקופת המלחמה ובמצב הרגיש בו אזרחי ישראל נתונים, יהודים וערבים כאחד - בעיר מעורבת בה קיים דו קיום רגיש העלול להיסדק להביא להתססה וליצירת מתח בערים המעורבות". בנוסף פרסם השר זוהר הודעה שבה אמר:
:"זו בושה שהסרט המסית והשקרי 'לוד' שנכתב והופק על ידי פעילי החרם נגד ישראל יוקרן בשטחי המדינה. הסרט, המציג תמונת שקר הזויה אשר בה חיילי צה"ל ביצעו לכאורה טבח אכזרי, מציין את גירוש הפלסטינים מלוד ומציג תמונת שקרית שכביכול העיר לוד נחרבה בגלל מדינת ישראל — מוסיף להוציא את דיבת מדינת ישראל וחיילי צה"ל."

## קישורים חיצוניים
* 
* 
* 
* 
* 
* Silvi Vann-Wall, Lyd review: a must-see Palestinian documentary, Medium, August 5, 2024

## הערות שוליים

קטגוריה:סרטים תיעודיים העוסקים בסכסוך הישראלי-פלסטיני
קטגוריה:לוד: היסטוריה
קטגוריה:צנזורה בישראל
קטגוריה:צנזורה בקולנוע
קטגוריה:מלחמת העצמאות בתרבות
טארק עז א-דין

**טארק עז א-דין** (בערבית: **طارق عزّ الدين**; 14 בספטמבר 1974 – 9 במאי 2023) היה טרוריסט פלסטיני בארגון הטרור הג'יהאד האסלאמי הפלסטיני, אשר ביצע את הפיגוע בשוק בחדרה במהלך האינתיפאדה השנייה. חוסל על ידי חיל האוויר הישראלי בסיכול ממוקד ברפיח ב-9 במאי 2023, במהלך שפתח את מבצע מגן וחץ.

## ראשית חייו
עז א-דין נולד בעיירה עראבה שבנפת ג'נין ב-14 בספטמבר 1974. הצטרף לארגון הטרור הג'יהאד האסלאמי הפלסטיני בגיל צעיר והשתתף ב ב-1987, במהלכה ונעצר מספר פעמים.

## עיסוקו בטרור
עז א-דין היה מראשוני המחבלים שהשתתפו ב, והיה מחבל בולט בעימותים עם כוחות צה"ל במחנה הפליטים ג'נין ב-2002. באותה שנה נידון למאסר עולם בגין תפקידו באחריות על הפיגוע בשוק בחדרה ב-2005. הוא נכלא בישראל עד ששוחרר בעסקת שליט ב-2011, ולאחר מכן הוגלה לרצועת עזה.

הוא השלים את לימודיו באוניברסיטה בבתי הכלא, השלים תואר ראשון במדע המדינה ומאוחר יותר תואר שני. פיתח לוקמיה ב-2018, וקיבל טיפול לכך במצרים. כאשר החלים, חזר להיות דובר ארגון הטרור הג'יהאד האסלאמי הפלסטיני.

עז א-דין היה מחבל בולט בג'יהאד האסלאמי ביהודה ושומרון, והיה אחראי על פיגועי טרור של הארגון בגדה המערבית. פעולת הטרור האחרונה שהיה מעורב בה הייתה שיגור 100 רקטות בתחילת מאי 2023 לעבר שדרות, עוטף עזה ואשקלון לאחר מות מחבל הארגון ח'דר עדנאן.

## מותו

ב-9 במאי 2023 לפנות בוקר תקף חיל האוויר הישראלי את ביתו של עז א-דין בעיר רפיח בדרום רצועת עזה, והרג אותו יחד עם אשתו ושני ילדיו. יחד איתם נהרגו בתקיפות אחרות ברצועת עזה המחבלים הבכירים ח'ליל אל-בהית'יני וג'יהאד ע'אנם.

## ראו גם
*מבצע מגן וחץ
*תייסיר אל-ג'עברי
*ח'אלד מנסור
*בהאא אבו אל-עטא
*ח'דר עדנאן

## הערות שוליים

קטגוריה:פעילי הג'יהאד האסלאמי הפלסטיני שנהרגו בידי ישראל
קטגוריה:עראבה (נפת ג'נין): אישים
קטגוריה:רפיח: אישים
קטגוריה:משוחררי עסקת שליט
קטגוריה:פלסטינים שנולדו ב-1974
קטגוריה:פלסטינים שנפטרו ב-2023
צ'אטרה

שמאל|ממוזער|230px|על הבודהה, שניצב תחת מטריית "צ'אטרה", רשום: "מתנת אבהיימירה בשנת 154 בעידן גופטה" (474 לספירה) בתקופת שלטונו של .  ב.
**צ'אטרה** (בסנסקריט: **छत्र**, מילולית "מטרייה") הוא סמל המבשר טובות בהינדואיזם, ג'ייניזם ובודהיזם.

## הצ'אטרה במסורות שונות
על פי המיתולוגיה ההינדית, זהו הסמל של וארונה, שנחשב גם כהתגלמות של מלכות. "צ'אטרה" היא גם אל,  ו. במסורות דהרמיות שונות זה חלק ממדי השרד של ה.

מספר אלים מתוארים עם "צ'אטרה", כולל גנש (במיוחד בזמן ), , סוריה, ווישנו (כאווטאר  שלו). הצ'אטרה הוא אחד הסמלים של האשטה מאנגלה, מקבץ מקודש של שמונה סמלים מבשרי טובות, המופיע במספר דתות הודיות כמו הינדואיזם, ג'ייניזם ובודהיזם, למשל, במסורת  הג'יינית, ומסורת הווג'ריאנה הבודהיסטית.

באיקונוגרפיה של מסורת הדהרמית, ב של  ובדיאגרמות של איור ודה, ה"צ'אטרה"" מיוצגת באופן אחיד כ.

הצ'אטרה חולקת ערך סמלי דומה ל, ראו את הציור המודרני של דמותו של , האדריכל האלוהי של הוודות בגלריה להלן.

ב, ה נחשב כסמל מלכותי, ומכתיר גם פגודות בורמזיות.

 היא חלק אחד מתוך מקבץ הסמלים המלכותי של תאילנד, ומופיעה בהקשר לתפקיד זה בלוגו של חברת האורז הסינגפורית "המטריה המלכותית" (Royal Umbrella).

## גלריה


Vasudeva Krishna on a coin of Agathocles of Bactria circa 180 BCE.jpg|צ'אטרה המכתירה את  על מטבע של , בערך.180 לפני הספירה.
Buddha, Mathura IIe s. Musée Guimet.jpg|פסל של בודהיסטווה מוכתר על ידי "צ'אטרה", 
vishwakarmaji.png, האדריכל האלוהי של הוודות בייצוג הינדי מודרני: שימו לב ל"צ'אטרה"
Chandragupt maurya Birla mandir 6 dec 2009 (31).JPG|פסל מודרני של צ'נדרגופטה מאוריה מתחת לצ'אטרה
Head of Shwedagon Pagoda.JPG|תקריב של ה"הטי" של 
Gran Palacio, Bangkok, Tailandia, 2013-08-22, DD 57.jpg| (נובאפדול מהאסווטאצ'אטרה) מחוברת לכס המלכות בתוך אולם בארמון הגדול, בנגקוק. רק מלך מוכתר יכול להשתמש במטריה עם תשעה מפלסים, עד אז הוא חייב להסתפק בשבעה בלבד.
Prajadhipok's coronation records - 001.jpg|ראמה השביעי, מלך תאילנד חותם על  באולם הכתר. "צ'אטרה" לבנה גדולה ליד נראית ליד כס המלכות.
พระราชพิธี เจ้าฟ้าเพชร 1.jpg|"ספטפאדול מהאסווטאצ'אטרה" (מטריה לבנה בת שבע שכבות) תלויה מעל כד האפר של הנסיכה  מתאילנד בזמן שהכד מועבר ל"מרכבת הניצחון הגדולה", המטריה בת שבע השכבות מציינת את דרגתה כנסיכה מלכותית..
Nobapadol Maha Svetachatra above King Bhumibol Adulyadej's funeral pyre.jpg|"נובאפדול מהאסווטאצ'אטרה" (המטריה המלכותית בת תשע השכבות) מעל מדורת שריפת גופתו של ראמה התשיעי, מלך תאילנד.
Chhatra.jpg|צ'אטרות השמורות במשרד של  בראג'סטאן
Parasol.svg|סמל "צ'אטרה"
Umbrella with Eight Auspicious Motifs - Circa 1st-2nd Century CE - Gita Enclave - ACCN 75-32 - Government Museum - Mathura 2013-02-23 5698.JPG|מטריה עם שמונה מוטיבים מבשרי טובות, סביב המאה הראשונה - המאה השנייה לספירה. 


## קישורים חיצוניים


*General Buddhist Symbols


## ביאורים

## הערות שוליים

קטגוריה:אמנות בודהיסטית
קטגוריה:סמלים הינדיים
הכוחות המזוינים של הונדורס

**הכוחות המזוינים של הונדורס** (בספרדית: **Fuerzas Armadas de Honduras**) הוא השם של הכוחות הצבאיים של רפובליקת הונדורס. תפקידם העיקריים הוא לשמור על ריבונות המדינה ולסייע במישור האזרחי והלאומי.

## מבנה וציוד
הכוחות המזוינים כוללים כ-53,000 חיילים (ומספר דומה במילואים) בשלוש זרועות עיקריות:
* יבשה: זרוע היבשה מחולקת לחמש חטיבות מרחביות, עם כ-32,000 חיילים וציוד הכולל: כ-20 טנקים קלים, כ-600 רכבי שטח (חלקם משוריינים) כ-30 קני ארטילריה.
* אוויר - זרוע האוויר פועלת מארבע בסיסים הסמוכים לשדות תעופה אזרחיים לצד בסיסים נוספים, ובהם כ-16,000 חיילים המפעילים: כ-80 כלי טיס כולל כ-20 מטוסים חמושים וכ-10 מסוקים.
* צי - הצי כולל כ-5,000 חיילים שפועלים בכ-70 כלי שיט בעלי יכולות בט"ש וסיוע ליחידות הקרקע. הצי פועלם מארבע בסיסים והוא כולל גם את גדוד הנחתים ושתי יחידות אימונים והדרכה.
מרבית הציוד הצבאי והאימונים מגיעים ממדינות המערב ובפרט מדינות כמו ארצות הברית וישראל. אבל בדומה למדינות רבות באזור חלק גדול מהציוד הכבד ישן ובאיכות ירודה.

## היסטוריה
הצבא נוסד לראשונה בידי הנשיא הראשון המשמש גם כמפקד העליון של כוחות הצבא, וזאת בהתאם לסעיף 44 לחוקה שנקבע עם קבלת העצמאות. זה היה צבא קטן וראשוני שכלל בעיקר חמישה גדודים המחולקים בין מחוזות המדינה ומרכז אימון שהוקם בסיוע צרפתי. לאורך השנים מבנה הצבא השתנה משמעותית מספר פעמים, בין בטכנולוגיה ובין בגודלו, ואף היה לזמן מה בין הצבאות החזקים באמריקה המרכזית. הצבא היה מעורב במעט סכסוכים ובין היתר עקב "המתח" הרבה שהיה שרוי בין הונדורס לשכנותיה (דוגמת מלחמת הכדורגל), ומשימות מעבר לים, לצד מספר רב של הפיכות שהתרחשו במדינה.

## ראו גם
מלחמת הכדורגל

הונדורס

## קישורים חיצוניים

## הערות שוליים

קטגוריה:אמריקה המרכזית: צבא וביטחון
קטגוריה:הונדורס
נונוסוס (היסטוריון)

**נונוסוס** (ביוונית: Νόννοσος) היה שליח שנשלח על ידי הקיסר הביזנטי יוסטיניאנוס הראשון לשליט קינדה (Kinda) שבמרכז ערב ולאחר מכן לאקסומים והימיארים בשנת 530 לספירה.

נונוסוס כתב תיאור של שליחותו, שאבד כעת, אך נקרא וסוכם על ידי הפטריארך הביזנטי פוטיוס (המאה ה-9) ב"ביבליותקה" שלו. לדברי פוטיוס, התיאור הדגיש את אומץ ליבו של נונוסוס במצבים מסוכנים והכיל מידע על הדת והשפה של הערבים. נונוסוס נכנס לאתיופיה דרך עיר הנמל אדוליס  שבים האדום ונסע יבשתית לאקסום. הוא תיאר את אקסום כ"עיר גדולה מאוד" וכבירת אתיופיה. הוא כתב שראה עדר של 5000 פילים בסביבת אואה (Aua), בין אדוליס לאקסום. הוא גם מזכיר את המפגש עם פיגמים באיי פרסאן. אביו של נונוסוס, אברהם, היה שליח אל הערבים, ודודו, שנקרא גם הוא נונוסוס, נשלח במשלחת על ידי הקיסר אנסטסיוס הראשון.

ה"כרונוגרפיה" של יואנס מלאלס (אמצע המאה ה-6) וה"כרונוגרפיה" של תאופאנס המודה (תחילת המאה ה-9) כוללות, מבלי לצטט את מקורם, תיאור מפורט שמקורו כנראה בתיאורו של נונוסוס על פגישתו עם השליט האקסומי. מלאלס מכנה אותו בשם אלסבואס (Elesboas) וקורא לו מלך ההודים, בעוד תאופאנס מכנה אותו בשם ארתאס (Arethas) ומזהה אותו כמלך האתיופים. לדברי מלאלס, השליח הביזנטי ביצע פרוסקינסיס  (השתחוות) והתקבל בחום על ידי המלך, שהועלה על פלטפורמה מוזהבת מרהיבה על גבי ארבעה פילים שחוברו יחדיו. השליט האקסומי, להוט ליחסים טובים עם יוסטיניאנוס, נישק את החותם הקיסרי על המכתב שהציג נונוסוס, והסכים לצאת למלחמה נגד הפרסים בעבור יוסטיניאנוס. אולם בפועל, שליחותו של נונוסוס לא הצליחה לייצר שום תרומה צבאית משמעותית מצד האקסומים.

## הערות שוליים

קטגוריה:היסטוריונים ביזנטים
קטגוריה:מחברים כותבי יוונית
קטגוריה:אישים שחיו במאה ה-6
הכי רעשנים בבית הרדוף

**הכי רעשנים בבית הרדוף** (באנגלית: **A Really Haunted Loud House**) הוא סרט ליל כל הקדושים טלוויזיוני אמריקאי בלייב אקשן, שבוים על ידי ג'ונתן ג'אדג' על פי תסריט מאת טוני גאמה-לובו ורבקה מאי. הסרט מבוסס על הסדרה "הכי רעשנים" שמשמת כעיבוד לייב אקשן לסדרת ההנפשה של ניקלודיאון, "הרעשנים".

הסרט שודר לראשונה בארצות הברית בערוץ ניקלודיאון ובשירות הזרמת המדיה פרמאונט+ ב-28 בספטמבר 2023. בישראל הסרט שודר לראשונה ב-10 באוקטובר 2024 בדיבוב העברי בערוץ ניקלודיאון.

## תקציר העלילה
לינקולן וקלייד צריכים לבחור אם לשבור את שיא איסוף הממתקים שלהם, להשתתף במופע האימה השנתי של משפחת רעש, או להגיע למסיבת ליל כל הקדושים אצל זנדר, הילד המגניב החדש מהחטיבה, מה הם יבחרו?

## שחקנים ומדבבים

בימוי הדיבוב והפקתו נעשו על ידי שחר קדוש וענת ניב.

## הפקה
הסרט הוכרז לראשונה ב-4 באפריל 2023, ביחד עם עליית העונה השנייה של "הכי רעשנים" ועליית הסרט של "הקאסה-גרנדה", ומאוחר יותר הוכרז מי ישחק בסרט. ההפקה של הסרט התחילה ב-11 באפריל 2023 באלבקרקי, ניו מקסיקו.

במקור הסרט היה אמור לצאת רק ב-6 באוקטובר 2023 בערוץ ניקלודיאון ובשירות הזרמת המדיה פרמאונט+, אך הקדימו את זה ל-28 בספטמבר 2023. הסרט מתרחש בין עונה 1 לעונה 2 של "הכי רעשנים".

## רייטינג
בסרט צפו 52,800 אנשים בגילאי 18–49, ובסך הכול הוא נצפה על ידי 131,000 צופים בשידור המקורי.

## פסקול

## ראו גם
* הכי רעשנים

## קישורים חיצוניים

* 
קטגוריה:סרטי טלוויזיה אמריקאיים
קטגוריה:סרטים מבוססי סדרות טלוויזיה
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:הרעשנים
קטגוריה:סרטים על ליל כל הקדושים
אי. ג'ין קרול

**אליזבת ג'ין קרול** (באנגלית: **Elizabeth Jean Carroll**; נולדה ב-12 בדצמבר 1943), הידועה בשם **אי. ג'ין קרול**, היא עיתונאית אמריקאית ובעלת טור ידוע. הטור שלה, "שאל את אי. ג'ין" (Ask E. Jean) התפרסם במגזין Elle בין השנים 1993 ל-2019, והפך לאחד מטורי הייעוץ הוותיקים ביותר בתולדות העיתונות האמריקאית.

בשנת 2019, פרסמה קרול ספר בשם *What Do We Need Men For?: A Modest Proposal*, בו האשימה את מנכ"ל CBS, לס מונבס, ואת דונלד טראמפ, נשיא ארצות הברית לשעבר, בתקיפה מינית שבוצעה בה בשנות ה-90. שני הנאשמים הכחישו את ההאשמות.

## קריירה עיתונאית
טורה של קרול במגזין Elle היה מאוד פופולרי וזכה לשבחים על גישתה הפתוחה לסוגיות מיניות והדגש ששמה על כך שנשים לא צריכות לבסס את חייהן על גברים. קרול הובילה סדרת כתבות וסיפורים מרתקים בנושאים מגוונים, כשהיא נודעת בסגנונה ההומוריסטי והאישיותי.

בנוסף לכתיבתה למגזין Elle, כתבה קרול למגזינים מובילים כגון האטלנטיק, ואניטי פייר, ופלייבוי.

## ההאשמות נגד טראמפ
ביוני 2019, פרסמה קרול כתבה במגזין ניו יורק בה טענה כי טראמפ תקף אותה מינית בסביבות שנת 1995 או 1996, בתוך חנות כלבו במנהטן. טראמפ הכחיש את ההאשמות והכפיש את קרול. כתוצאה מכך, קרול תבעה אותו בגין הוצאת דיבה.

במאי 2023, קבע חבר מושבעים בבית המשפט הפדרלי של המחוז הדרומי של ניו יורק כי טראמפ אשם בתקיפה מינית ובהוצאת דיבה נגד קרול, וחייב אותו לשלם לה פיצויים בסך 5 מיליון דולר. ביולי 2023, קבע השופט לואיס קפלן כי טראמפ אכן אנס את קרול כפי שמבינים את המושג "אונס" בשפה המדוברת. בינואר 2024, הוחלט שטראמפ חייב לשלם פיצויים נוספים בסך 83.3 מיליון דולר על הערותיו לאחר פסק הדין.

## חיים אישיים
קרול התחתנה פעמיים, פעם ראשונה עם סטיב ביירס ופעם שנייה עם ג'ון ג'ונסון, עיתונאי ואמן. נכון לשנת 2023, היא מתגוררת בניו יורק.

## קישורים חיצוניים

* 

## הערות שוליים

קטגוריה:אמריקאים ילידי מישיגן
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:בעלות טור אמריקאיות
קטגוריה:דטרויט: אישים
קטגוריה:בוגרות אוניברסיטת אינדיאנה בלומינגטון
קטגוריה:בוגרי אוניברסיטת אינדיאנה בלומינגטון
קטגוריה:הבחירות לנשיאות ארצות הברית 2024
קטגוריה:דונלד טראמפ
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
רנה לי (דיפלומטית)

**רנה לי** היא שגרירת סינגפור לענייני אוקיינוסים ודיני הים, שליחה מיוחדת של שר החוץ הסינגפורי, ושגרירה לענייני משפט בין-לאומי. היא מכהנת כמנכ"לית משרד הקניין הרוחני של סינגפור (IPOS) מאז 2020, לאחר שהחליפה בתפקיד את דארן טאנג. רנה לי נכללה ברשימת 100 האנשים המשפיעים ביותר של מגזין טיים לשנת 2024 בקטגוריית "מנהיגים", בזכות תפקידה המרכזי בניהול המוצלח של המשא ומתן שהוביל להסכם הבינלאומי הראשון תחת חוק הים, המכונה גם אמנת הים הפתוח .

## השכלה וקריירה
רנה לי סיימה תואר שני במשפטים באוניברסיטה הלאומית של סינגפור בשנת 1998. היא הצטרפה למשרד ההגנה הסינגפורי בשנת 1992 והחלה לעסוק במשפט בינלאומי. בשנת 1993 התקבלה ללשכת עורכי הדין הסינגפורית, ובשנת 2008 הצטרפה ללשכת התובע הכללי של סינגפור.

במהלך הקריירה שלה, שימשה כחברת הוועדה המשפטית והטכנית של רשות קרקעית הים הבינלאומית (ISA), ושימשה כיועצת בכירה במשרד הדיפלומטי של סינגפור בהאג, הולנד. בשנת 2020 מונתה לתפקיד מנכ"לית משרד הקניין הרוחני של סינגפור.

## תפקידה בהסכמי אמנת הים הפתוח
בשנת 2018, לי נבחרה לנשיאת הוועידה הבין-ממשלתית של האו"ם לדיונים על אמנת הים הפתוח, הידועה גם כ-BBNJ (Biodiversity Beyond National Jurisdiction). הדיונים על האמנה החלו בשנת 2004, ולאחר שנים רבות של שיחות רשמיות, נפתחו משאים ומתנים אינטנסיביים בנוגע לאזורים הימיים הנמצאים מחוץ לתחום השיפוט של מדינות. האזורים האלו, שמכסים כמעט מחצית משטח כדור הארץ, מתחילים מחוץ למים הכלכליים הבלעדיים של המדינות, עד 200 מיילים ימיים מהחופים שלהן.

המשא ומתן על אמנת הים הפתוח היה ממושך ומורכב, אך הסתיים בהצלחה. בעקבות הדיפלומטיה שהובילה לי, נכללה ברשימת האנשים המשפיעים של מגזין טיים לשנת 2024. האמנה נחשבת לצעד חשוב בשימור 30% מהאדמה והים בעולם עד לשנת 2030, יעד שנקבע כחלק מיוזמת "30 על 30"  בדצמבר 2023.

### אימוץ האמנה
במהלך יוני 2023, האמנה התקבלה פה אחד על ידי כלל המדינות החברות באומות המאוחדות. כעת נדרש שהאמנה תיחתם ותאושרר על ידי המדינות החברות. כאשר 60 מדינות יאשררו את האמנה, היא תהפוך למחייבת משפטית, ותהווה ציון דרך בשמירה על המגוון הביולוגי הימי מחוץ לשטחי השיפוט המדינתיים.

## קישורים חיצוניים

## הערות שוליים

קטגוריה:דיפלומטים
קטגוריה:סינגפור: יחסי חוץ
קטגוריה:סינגפורים שהופיעו ברשימת טיים 100
ג'ייסון מנדזוקאס

**ג'ייסון מנדזוקאס** (באנגלית: **Jason Mantzoukas**; נולד ב-18 בדצמבר 1972) הוא שחקן קולנוע וטלוויזיה, קומיקאי, תסריטאי, ומנחה פודקאסט אמריקאי. מנדזוקאס ידוע בעיקר בזכות גילום הדמות אדריאן פימנטו בסדרה הקומית "ברוקלין תשע-תשע", הדמות אדריאן פימנטו בסדרה הקומדיה "הליגה", והדמות נדאל בסרט הקומדיה הסאטירי "הדיקטטור". בנוסף, מנדזוקאס הוא גם אחד מהמנחים הקבועים של פודקאסט הסרטים הפופולרי "How Did This Get Made?".

## ביוגרפיה
ג'ייסון מנדזוקאס נולד ב-1972 בעיירה נהנט אשר במדינת מסצ'וסטס והוא דור שלישי למהגרים מיוון. הוא תיאר את עצמו בעבר כ"מאה אחוז יווני". מנדזוקאס למד בתיכון סוומפסקוט. באותה התקופה הוא למד תיפוף ואף ניגן בלהקה מקומית. הוא סיים את לימודיו בתיכון ב-1991. מנדזוקאס החל לראשונה לכתוב מערכונים קומיים במהלך תקופת התיכון. בהמשך הוא למד דת מידלברי קולג' בורמונט. במהלך התקופה בה למד במידלברי קולג' הוא החל להופיע בתיאטרון אלתורים. הוא סיים את לימודיו ב-1995. לאחר שסיים את לימודיו במכללה מנדזוקאס למד מוזיקה במשך קרוב לשנתיים במצרים, ישראל, טורקיה, ירדן וסוריה.

לאחר שעבר לניו יורק בשנת 1998 הוא החל להופיע באופן קבוע בהרכב תיאטרון האלתורים Upright Citizens Brigade כאשר באותה התקופה עבד יחד עם איימי פולר. מנדזוקאס נודע בהופעותיו במיוחד בשנינותו וביכולת ליצור דמויות אבסורדיות ואקסצנטריות.

בזכות ההצלחה שלו בהרכב תיאטרון האלתורים מנדזוקאס החל לקבל תפקידי אורח בסדרות קומיות בטלוויזיה. בשנים הראשונות הוא קיבל תפקידים קטנים שונים בסדרות קומיות שונות.

פריצת הדרך של מנדזוקאס הייתה ב-2009 כאשר נבחר לגלם את הדמות האקסצנטרית רפי בסדרה הקומית "הליגה" - דמות אשר הפכה לאחת מהדמויות הפופולריות ביותר בסדרה.

בעקבות ההצלחה בסדרה "הליגה" מנדזוקאס הפך לשחקן קומי מבוקש והחל להופיע לעת רבות ככוכב אורח בסדרות טלוויזיה שונות. אחת מהדמויות הבולטות ביותר באותה התקופה אותה הוא גילם הייתה הדמות האקסצנטרית אדריאן פימנטו בסדרה "ברוקלין תשע-תשע". בנוסף לכך הוא הוא שיחק גם בתפקידי אורח באותה התקופה בסדרות "מחלקת גנים ונוף", "קומיוניטי", ו"משפחה מודרנית".

לאורך השנים מנדזוקאס החל לעסוק גם בדיבוב. בין היתר הוא דיבב דמויות שונות עבור סדרות האנימציה סיפורים של ברווזים, ההמבורגרים של בוב, אבא אמריקאי, פה גדול, ומסע בין כוכבים: פרודיג'י.

בנוסף, מנדזוקאס הופיע גם לאורך השנים במספר סרטי קולנוע כולל בסרט "הדיקטטור" משנת 2012, "לשכב עם אחרים" משנת 2015, ו"ג'ון וויק 3" משנת 2019.

## פילמוגרפיה
### סרטים

### טלוויזיה

### משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא יווני
קטגוריה:אמריקאים שנולדו ב-1972
קטגוריה:תסריטאי טלוויזיה אמריקאים
קטגוריה:בוגרי מידלברי קולג'
נתן סגן כהן

**נתן סגן כהן** הוא שחקן ישראלי.

## ביוגרפיה
כהן נולד בדרום אפריקה ובגיל 10 עלה לישראל.

בשנת 1991 הופיע בסרטים האמריקאים "אריות הים", "כוח דלתא 3: משחק ההריגה" בתפקיד אנדריי, "שעתם היפה ביותר" בתפקיד פרנקלין.

בשנת 1993 שיחק בסרט האמריקאי "המטבע השביעי" בתור חייל.

בשנת 1996 שיחק בתפקיד ראשי בסרט "קיצור תולדות האוהבים" גילם את רמי.

בשנת 1997 התארח בסדרת הטלוויזיה "כחול עמוק" שיחק את עמס.

בשנת 1998 השתתף בסרט "סופר בוי" בכיכובו של תום אבני גילם את אבא של תום.

בשנת 2000 גילם את יוסי בסדרת הטלוויזיה "היעלמות".

בשנת 2001 שיחק את אהרל'ה בסרט הטלוויזיה "זנב של עפיפון".

בשנת 2002 הופיע בסדרת הטלוויזיה "כנפיים" ששודרה בערוץ הראשון שיחק את כרמלי.

בשנת 2005 הופיע בסרט "יום הולדת" בתפקיד אבא.

בשנת 2006 שיחק בסרט "אדמה משוגעת" גילם את אבי.

בשנת 2013 קריין בסרט "ביטר למון".

בשנת 2017 השתתף בסרט "לא בבית ספרנו" בתפקיד יצחק. באותה השנה גם שיחק בסרט "אף ילד לא נשאר מאחור".

בשנת 2020 גילם את דמותו של פרופסור פורת בסדרת הדרמה של HOT "נורמלי". באותה השנה גם הופיעה בסדרת הדרמה של רשת 13 "בלקספייס".

כהן הלחין עם אהוד מנור וליבי מנור-ראובני את השירים בהצגה "העכבר שלא רצה להיות עכבר".

## קישורים חיצוניים

* נתן סגן כהן, רודיקה אלקלעי סוכנות שחקנים

קטגוריה:שחקני קולנוע וטלוויזיה ישראלים
קטגוריה:ישראלים ילידי דרום אפריקה
קטגוריה:ישראלים שנולדו במאה ה-20
תלמה גולדן

**תלמה גולדן** (באנגלית: **Thelma Golden**; נולדה ב-22 בספטמבר 1965) היא אוצרת אמנות אמריקאית, המשמשת כמנהלת הראשית והאוצרת הראשית של "מוזיאון הסטודיו בהארלם" , ניו יורק. גולדן מוכרת כאחת ממייסדי המושג "פוסט-שחור"  וזכתה להכרה רחבה כאחת מהנשים המשפיעות ביותר בעולם האמנות העכשווית. נכללה ברשימת טיים 100 לשנת 2024.

## חיים מוקדמים והשכלה
גולדן נולדה וגדלה בקווינס, ניו יורק, בתם של ארתור ותלמה (איסמונד) גולדן. מגיל צעיר הביעה עניין באמנות, והושפעה במיוחד מספרו של אייץ'. דבליו. ג'נסון, "היסטוריה של האמנות". חווית ההכשרה המעשית הראשונה שלה בתחום הייתה כשהייתה בכיתה י"ב בבית הספר ניו לינקולן, שם עבדה כמתמחה באגף האוצרותי במוזיאון המטרופוליטן לאמנות. ההחלטה שלה להפוך לאוצרת הושפעה על ידי לואורי סטוקס סימס, שהייתה האוצרת האפרו-אמריקאית הראשונה במוזיאון.

גולדן סיימה את לימודיה בבית הספר "באקלי קאנטרי דיי" בשנת 1980, ולאחר מכן המשיכה ללימודי תואר ראשון בהיסטוריה של האמנות ובחקר אפרו-אמריקאים במכללת סמית', שם סיימה את לימודיה בשנת 1987. במהלך לימודיה היא השתתפה בהרכבת מספר תערוכות במוזיאון האמנות של מכללת סמית', וכן עבדה כמתמחה ב"מוזיאון הסטודיו" בשנת 1985.

## קריירה
### מוזיאון ויטני לאמנות אמריקאית
בשנת 1987 החלה גולדן לעבוד כאוצרת במוזיאון הסטודיו, ולאחר מכן התקדמה לתפקיד אוצרת במוזיאון ויטני לאמנות אמריקאית, בו עבדה בין השנים 1991–1998. במהלך תפקידה בוויטני, היא ביססה לעצמה מוניטין של קידום אמנים שחורים, תוך התמקדות באמנות מושגית. בשנת 1994 אצרה את התערוכה "Black Male: Representations of Masculinity in Contemporary American Art", שהתמקדה בייצוגים של גבריות שחורה באמנות העכשווית. התערוכה עוררה עניין ציבורי רב ויצרה דיונים ערים בנוגע לנושא הגזע והמגדר באמנות.

### מוזיאון הסטודיו בהארלם
בשנת 2000 הצטרפה גולדן למוזיאון הסטודיו בהארלם כסגנית מנהל ואוצרת ראשית לתערוכות ותוכניות, ובשנת 2005 התמנתה למנהלת המוזיאון. תחת הנהגתה, המוזיאון חווה צמיחה משמעותית במספר המבקרים ובאוסף האמנות שלו, שהתרחב בלמעלה מ-2000 יצירות חדשות. גולדן אצרה מספר תערוכות חשובות במהלך תקופתה, כולל "Freestyle" בשנת 2001, אשר הייתה חלוצית בהכרת המונח "פוסט-שחור" וסייעה להשיק קריירות של אמנים.

## הישגים והכרה
גולדן זכתה למספר רב של פרסים והכרה על תרומתה לעולם האמנות. בין היתר זכתה בפרס אירמס למצוינות באוצרות (2016) ובמדליית ג'יי פול גטי (2008). היא גם כיהנה כחברת דירקטוריון במוסדות תרבות שונים, כולל קרן אובמה, והוזמנה לכהן בוועדה לשימור הבית הלבן במהלך כהונת הנשיא ברק אובמה. גולדן נחשבת לדמות מפתח בקידום אמנות אפרו-אמריקאית עכשווית, ומוזכרת מדי שנה ברשימות הנשים המשפיעות בעולם האמנות.

## חיים אישיים
בשנת 2008 נישאה גולדן למעצב האופנה הבריטי דורו אולוו, לאחר שנפגשו בשנת 2006.

## קישורים חיצוניים

## הערות שוליים

קטגוריה:אוצרות אמריקאיות
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1965
אקיקו איוואסקי

**אקיקו איוואסקי** (ביפנית: **岩崎明子**, נולדה ב-13 בספטמבר 1970) היא פרופסורית יפנית לאימונוביולוגיה ולביולוגיה מולקולרית, תאית והתפתחותית באוניברסיטת ייל. היא גם חוקרת ראשית במכון הווארד יוז למחקר רפואי. מחקריה עוסקים בתחומים מגוונים של מערכת החיסון, כולל חיסונים, תגובת המערכת החיסונית למחלות זיהומיות, ולונג-קוביד. איוואסקי נבחרה לאקדמיה הלאומית למדעים בארצות הברית בשנת 2018 והייתה נשיאת האיגוד האמריקאי לאימונולוגים בשנים 2023–2024.

## ביוגרפיה
איוואסקי נולדה באיגה, יפן, וגדלה תחת השפעת אביה, שהיה פיזיקאי, ואמה, שנאבקה למען זכויות נשים במקום העבודה. היא עברה לטורונטו, קנדה, לאחר סיום התיכון, שם קיבלה תואר ראשון בביוכימיה ופיזיקה מאוניברסיטת טורונטו בשנת 1994. במהלך לימודיה, התעניינה תחילה במתמטיקה, אך בעקבות קורס אימונולוגיה ששינתה את מסלול חייה, החליטה להתמקד בתחום מדעי החיסון.

איוואסקי קיבלה את תואר הדוקטור באימונולוגיה מאוניברסיטת טורונטו בשנת 1998. לאחר מכן, היא השלימה פוסט-דוקטורט במכונים הלאומיים לבריאות (NIH) בארצות הברית. בשנת 2000, איוואסקי הקימה את המעבדה שלה באוניברסיטת ייל.

## תרומות מדעיות מרכזיות
איוואסקי תרמה תרומות משמעותיות לחקר מערכת החיסון, תוך התמקדות בתגובה המולדת של הגוף וביכולתה להנחות את התגובה החיסונית המותאמת. בין מחקריה המרכזיים, היא חקרה את התגובות החיסוניות לווירוסים כמו נגיף השפעת ונגיף ההרפס. במהלך עבודת הדוקטורט שלה, היא הייתה בין החוקרים הראשונים שהראו כי תאים מציגי אנטיגן נמצאים בדם, ולא בשריר כפי שחשבו בעבר. ממצא זה סייע בהבנת האופן שבו חיסון DNA פועל.

אחד מההישגים החשובים של איוואסקי הוא פיתוח אסטרטגיית חיסון דו-שלבית המכונה "Prime and Pull". השלב הראשון כולל חיסון קונבנציונלי, ואילו השלב השני כולל יישום כימוקינים לרקמה המיועדת על מנת למשוך תאי חיסון ולהגביר את ההגנה המקומית. טכנולוגיה זו משמשת כיום בטיפול קליני למניעת סרטן צוואר הרחם.

במהלך מגפת הקורונה, איוואסקי הובילה מחקרים על התגובה החיסונית לנגיף ה-SARS-CoV-2, תוך התמקדות בהבדלים מגדריים בתגובות החיסוניות לנגיף וההשפעות ארוכות טווח של הקורונה.

## חייה האישיים
איוואסקי נשואה לחוקר האימונוביולוגיה רוסלאן מדז'יטוב, והשניים מתגוררים יחד עם שתי בנותיהם. איוואסקי ידועה כתומכת בולטת בנשים במדע, וקידמה זכויות כמו טיפול בילדים במחיר סביר והגברת המודעות למעמד הנשים במדע.

## פרסים והוקרה
איוואסקי זכתה למספר פרסים יוקרתיים על תרומתה לעולם המדע, בהם:
* פרס קרן בורוז וולקום בקריירה במדעי הרפואה (2000)
* פרס אט'ל דונהיו לחוקרת בתחום בריאות האישה (2003)
* פרס החוקרת הצעירה של חברת המחלות הזיהומיות של אמריקה (2003)
* פרס סמפור ויוויין מילשטיין למצוינות במחקר על ציטוקינים ואינטרפרונים (2019)
* פרס קרן קרונר-פרסניוס למחקר רפואי (2023)

בנוסף, נכללה ברשימת טיים 100 לשנת 2024.

## קישורים חיצוניים

## הערות שוליים

קטגוריה:אימונולוגים יפנים
קטגוריה:ביולוגיות
קטגוריה:יפנים חברי האקדמיה הלאומית למדעים של ארצות הברית
קטגוריה:בוגרות אוניברסיטת טורונטו
קטגוריה:בעלי תואר דוקטור מאוניברסיטת טורונטו
קטגוריה:סגל אוניברסיטת ייל
קטגוריה:סגל מכון הווארד יוז למחקר רפואי
קטגוריה:יפנים שהופיעו ברשימת טיים 100
קטגוריה:יפניות שנולדו ב-1970
ג'ונתן אנדרסון

**ג'ונתן אנדרסון** (באנגלית: **Jonathan Anderson**; נולד ב-17 בספטמבר 1984) הוא מעצב אופנה אירי, מייסד מותג האופנה JW Anderson ומנהל קריאטיב בדיור.. לפני כן ניהל את הקריאטיב של בית האופנה הספרדי היוקרתי Loewe במשך עשור. אנדרסון ידוע בזכות עבודתו החדשנית והייחודית הן במותג האישי שלו והן ב-Loewe, ומוכר כאחת הדמויות המובילות בעולם האופנה העכשווית.

## ילדות
אנדרסון נולד במאגרהפלד , במחוז לונדונדרי שבצפון אירלנד. הוא בנו של וילי אנדרסון, שחקן רוגבי בינלאומי שייצג את נבחרת אירלנד בין השנים 1984–1990, ואמו, הת'ר באקלי, הייתה מורה בבית ספר תיכון. אנדרסון בילה את ילדותו בצפון אירלנד, אך חלק ניכר מזמנו הוקדש גם לבית משפחתו באי איביזה שבספרד. הניגוד בין שני העולמות האלו השפיע רבות על תפיסתו האמנותית כמעצב אופנה. כשהיה בבית הספר היסודי, אובחן אנדרסון עם דיסלקסיה חמורה, מה שהשפיע על דרך החשיבה והעבודה שלו בהמשך הקריירה.

בגיל 18 עבר אנדרסון לארצות הברית כדי לנסות את מזלו כשחקן, ולמד בבית הספר ג'וליארד בניו יורק. למרות שאיפתו להיות שחקן, פיתח עניין בעיצוב תלבושות, ולאחר שחזר לדבלין החל לעבוד בתחום האופנה בחנות היוקרה "בראון תומאס". מאוחר יותר עבר ללונדון, שם סיים תואר בעיצוב אופנה בקולג' לאופנה של לונדון  בשנת 2005.

## קריירה
תחילת הקריירה של אנדרסון הייתה בעבודה כמעצב חזותי עבור המותג האיטלקי פראדה, תחת מנואלה פאוואסי. בשנת 2008 השיק את קולקציית בגדי הגברים הראשונה שלו תחת המותג JW Anderson, שזכתה לשבחים רבים. בשנת 2010, לאחר קבלת תמיכה ממועצת האופנה הבריטית, הציג אנדרסון את הקולקציה הראשונה שלו בשבוע האופנה בלונדון.

ההצלחה הגוברת של מותג JW Anderson הובילה לשיתוף פעולה עם רשת האופנה טופשופ בשנת 2012, במסגרת קולקציית JW Anderson x Topshop. הקולקציה כללה פריטים ייחודיים כמו חצאיות מיני, הדפסי פייזלי ומוטיבים של ליל כל הקדושים, ונמכרה תוך שעות ספורות. שיתוף פעולה נוסף בין אנדרסון לטופשופ יצא בשנת 2013.

בשנת 2013, לאחר הצלחתו עם JW Anderson, מונה אנדרסון למנהל הקריאטיבי של Loewe, בית אופנה ספרדי יוקרתי בבעלות תאגיד LVMH. במסגרת תפקידו יצר אנדרסון עשרות קולקציות מדי שנה למותג JW Anderson, Loewe ושיתופי פעולה נוספים כמו עם חברת יוניקלו. בנוסף, אנדרסון הפך לחבר דירקטוריון במוזיאון ויקטוריה ואלברט בלונדון בשנת 2019.

בפברואר 2023 עיצב אנדרסון את התלבושת האדומה שלבשה הזמרת ריהאנה במהלך הופעתה בסופרבול LVII, שם חשפה את הריונה השני. בנוסף, באותה שנה שימש כמעצב התלבושות לסרטו של הבמאי לוקה גואדנינו, "קוויר".

בשנת 2025 החל לנהל את הקריאטיב של דיור, כולל קו הנשים, הגברים, ואופנת העילית.

## חיים אישיים
ג'ונתן אנדרסון הוא הומוסקסואל מוצהר. הוא מחלק את זמנו בין מגוריו בפריז ובלונדון, תוך ביקורים תכופים במטה Loewe במדריד. בנוסף, יש לו בית בנורפוק, אנגליה.

## קישורים חיצוניים

## הערות שוליים

קטגוריה:מעצבי אופנה
קטגוריה:להט"בים אירים
קטגוריה:אירים שהופיעו ברשימת טיים 100
קטגוריה:אירים שנולדו ב-1984
ג'ספר ברודין

**ג'ספר ברודין** (באנגלית: **Jesper Brodin**; נולד ב-9 בנובמבר 1968) הוא איש עסקים שוודי, המכהן כמנכ"ל קבוצת אינגקה, חברת האם של איקאה, מאז 2017. במהלך הקריירה שלו באיקאה, כיהן במספר תפקידים בכירים, כולל עוזרו האישי של מייסד איקאה, אינגוואר קמפראד, ומנהל אזור במגוון תחומי החברה. בשנת 2024, נכלל ברשימת טיים 100.

## ראשית חייו והשכלה
ברודין נולד בשנת 1968 בגטבורג, שוודיה. בשנת 1994 סיים תואר שני בהנדסת תעשייה מאוניברסיטת צ'למרס לטכנולוגיה, אחד המוסדות המובילים בשוודיה בתחום ההנדסה והטכנולוגיה.

## קריירה
ברודין הצטרף לאיקאה בשנת 1995, בתפקיד מנהל הרכש של החברה בפקיסטן. בהמשך הקריירה שלו, עבר לתפקידים שונים בתחום האספקה וניהול המגוון באיקאה בדרום-מזרח אסיה. בשנת 1999, מונה לעוזר אישי לאינגוואר קמפראד, מייסד איקאה, ולמנכ"ל הקבוצה, אנדרס דאלוויג.

בשנת 2008 עבר ברודין לסין, שם כיהן כמנהל הרכש האזורי. לאחר מכן, בשנת 2011, חזר לשוודיה כדי לכהן כמנהל שרשרת האספקה של איקאה. בשנת 2013, קודם לתפקיד מנכ"ל איקאה במגוון ואספקה. בשנת 2017, מונה למנכ"ל קבוצת אינגקה, תפקיד שבו הוא ממשיך לכהן (2024).

## פעילות למען אקלים
ברודין פועל רבות לקידום נושאים של קיימות ואחריות סביבתית בעסקים. בשנת 2019, הצטרף לארגון "The B Team", ארגון ללא מטרות רווח המעודד אחריות אקולוגית והומניטרית בעסקים גלובליים. בנוסף, הוא משמש כיו"ר הוועדה למנהיגי אקלים עולמיים במסגרת הפורום הכלכלי העולמי, המאגדת מנהלי חברות מובילים הפועלים לאמץ אסטרטגיות עסקיות ידידותיות לסביבה.

## חיים אישיים
ברודין מתגורר בעיר הלסינגבורג, שוודיה, עם אשתו ושלושת ילדיו. בזמנו הפנוי, הוא עוסק בשייט ובמוזיקה.

## קישורים חיצוניים

## הערות שוליים

קטגוריה:מנכ"לים שוודים
קטגוריה:גטבורג
קטגוריה:שוודים שהופיעו ברשימת טיים 100
קטגוריה:שוודים שנולדו ב-1968
קטגוריה:איקאה
ולדימיר וינוקור

**ולדימיר וינוקור** (ברוסית: **Владимир Натанович Винокур**; נולד ב-31 במרץ 1948) הוא שחקן, זמר והומוריסט סובייטי-רוסי ממוצא יהודי. בשנת 1989 הוענק לו תואר "אמן העם של רוסיה הסובייטית". הוענק לו עיטור ההצטיינות למען המולדת מכול ארבע דרגות.

## ביוגרפיה
ולדימיר וינוקור נולד בשנת 1948 בקורסק למשפחה יהודית. אביו עבד בתחום הבינוי בעיר ואמו הייתה מורה. לווינוקור היה אח בכור.

בשנת 1963 וינוקור עזב לימודי בית ספר ולמד בבית ספר לטכנאים. עוד לפני סיום הלימודים הוא נסע למוסקבה וניסה להתקבל ללימודים באקדמיה הרוסית לאמנויות התיאטרון. הוא עבר את הבחינות אך לא היה יכול להתקבל בהיעדר תעודת בגרות. בשנת 1967 הוא גויס לשורות הצבא האדום ושירת בלהקה צבאית.

בשנת 1969 עוד בזמן השירות הצבאי וינוקור התקבל ללימודי משחק. החל משנת 1973 הוא החל לעבוד בקרקס של מוסקבה ומשנת 1974 החל לשיר בתיאטרון של אופרטה במוסקבה. הוא עבד בתיאטרון זה גם לאחר סיום הלימודים. במזן הלימודים וינוקור הכיר את לב לשצ'נקו והם הפכו לחברים לכל החיים.

במחצית שנות ה-70 של המאה ה-20 וינוקור החל להופיע עם קטעי פרודיה וסטנד אפ. בשנת 1977 הוא זכה בתחרות לשחקנים. וינוקור זכה להצלחה ונתן הופעות רבות לרבות השתתפות לתוכניות טלוויזיה.

בשנת 1986 ביחד עם לב לשצ'נקו הם איחרו להפלגה של "אדמירל נחימוב" ובכך ניצלו.

בשנת 1989 וינוקור יסד "תיאטרון פרודיה של ולדימיר וינוקור" שפועל גם כיום. התיאטרון מרבה להופיע ברחבי רוסיה ומחוץ לגבולות המדינה מפני קהל דוברי רוסית. הוא הופיע מספר פעמים בישראל.

בשנת 1992 בהיותו בסבב הופעות בגרמניה וינוקור עבר תאונת דרכים קשה. הייתה סכנה לקטיעת רגל, אך בסופו של דבר הוא החלים.

על פעילתו בתחום האמנות וינוקור קיבל פרסים ותארים שונים לרבות עיטור ההצטיינות למען המולדת מכול ארבע דרגות.

אשתו של וינוקור בעבר הייתה רקדנית בלט. גם ביתם אנסטסיה הייתה רקדנית בתיאטרון בולשוי.

וינוקור פרסם מספר ספרים על פעילותו באמנות.

בשנת 2022 וינוקור תמך בפלישת רוסיה לאוקראינה ובעקבות כך נכנס לרשימת עיצומים של אוקראינה.

## קישורים חיצוניים

* ביוגרפיה 

קטגוריה:שחקני תיאטרון רוסים
קטגוריה:שחקני תיאטרון יהודים
קטגוריה:זמרים רוסים
קטגוריה:זמרים יהודים
קטגוריה:במאי תיאטרון רוסים
קטגוריה:במאי תיאטרון יהודים
קטגוריה:הומוריסטנים יהודים
קטגוריה:שדרני רדיו וטלוויזיה סובייטים
קטגוריה:מעוטרי עיטור אות הכבוד
קטגוריה:מעוטרי עיטור הידידות (רוסיה)
קטגוריה:מעוטרי עיטור הדגל האדום של העמל
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1948
קסם של הורים - משאלה חדשה

**קסם של הורים - משאלה חדשה** (באנגלית: **The Fairly OddParents: A New Wish**) היא סדרת טלוויזיה אמריקאית מונפשת שהופקה בפועל על ידי בוץ' הארטמן ופרד סייברט. הסדרה משמשת כהמשכון לסדרה "קסם של הורים" שנוצרה על ידי הארטמן, כאשר היא השנייה שהופקה אחריה לאחר סדרת הלייב אקשן "קסם של הורים - מוזר למדי". הסדרה שודרה לראשונה בניקלודיאון בארצות הברית ב-17 במאי 2024 בתור "הצצה מיוחדת", והיא החלה רשמית את שידוריה ב-20 במאי של אותה שנה.

עשרת הפרקים הראשונים של הסדרה עלו לשירות הזרמת המדיה נטפליקס ב-14 בנובמבר 2024, כאשר העשרה האחרונים עלו ב-12 ביוני 2025, בין היתר בישראל בדיבוב עברי. בנוסף, הסדרה החלה את שידוריה בטלוויזיה ב-20 ביולי, בערוץ ניקלודיאון.

## תקציר עלילה
בדומה לסדרה המקורית, הסדרה מתמקדת בהייזל וולס, ילדה בת 10 שעברה לגור בעיר דימדלפיה עם משפחתה עקב עבודתו החדשה של אביה; בנוסף לכך שהיא בסביבה לא מוכרת, זו גם הפעם הראשונה שהיא לא נמצאת עם אחיה הגדול, אנטוני, שעזב כדי ללמוד בקולג', מה שגורם לה להרגיש בודדה וחסרת ביטחון. כל זה משתנה כשהשכנים החדשים שלה, וונדה וקוזמו, חוזרים מהפנסיה שלהם כדי להפוך לסנדקי הפיות של הייזל.

## דמויות

### דמויות ראשיות

* **הייזל וולס** -
* **קוזמו (יוליוס) קוזמה** - בעל שיער ירוק. אחד מסנדקי הפיות של הייזל. קוזמו נשוי לוונדה והוא אביו של פוף, אף על פי שהוא זה שהיה בהריון איתו ולא וונדה, ולו אח בשם שנוזמו אשר בפועל מוצלח יותר ממנו. קוזמו מתואר כחסר טקט, חסר אחריות, טיפש ולרוב מכונה "אידיוט", אף על פי שהוא מפגין סימני חוכמה מדי פעם. עליז. יש לו כוונות טובות אבל מרבה לגרום לצרות ומסבך לעיתים את הייזל. הוא מאוד אוהב את וונדה. בן דוד רחוק של יורגן. היה סנדק הפיה של דנזל קרוקר. 
* **וונדה (וינס) פריווינקל** - בעלת שיער ורוד ומתולתל. אחת מסנדקי הפיות של הייזל. וונדה היא אשתו של קוזמו ואמו של פוף, אף על פי שהיא לא הייתה בהריון איתו אלא קוזמו. בניגוד לקוזמו, וונדה היא רצינית, עצבנית לרוב, אינטליגנטית ודאגנית מאוד לכולם בייחוד לפוף. היא אינה גאונה אבל נחשבת לחכמה ואחראית יותר מכולם. היא יודעת מתי צריך להפסיק עם השטויות ולהתחיל להיות רציניים. היא מסייעת לרוב אך חסרת סבלנות בנוגע לקוזמו. יש לה אחות תאומה ששמה בלונדה ושתיהן די שונות אחת מהשנייה. אבא של וונדה, ביג דדי, הוא מנהל חברת ניקיון, אוהב מאוד את וונדה ושונא את בן זוגה, קוזמו (בדומה לאמו של קוזמו, קוזמה). הייתה סנדקית הפיה של דנזל קרוקר.

## מדבבים
הדיבוב העברי בוים על ידי רוני אהרונוב והופק על ידי תומר קאופמן, טוני ברמן, דן שצברג ואמי בכר באולפני וידאופילם אינטרנשיונל.

## שידור

## פרקים
### עונה 1

## הפקה

ביוני 2023, trademark registrations התמזגה עם פרמאונט+ וניקלודיאון.

ביולי 2023, המדבב של קוזמו, דרן נוריס, הודיע שהסדרה בעבודות.

בינואר 2024, גרסה לא גמורה של הפרק הראשון "Fly" הודלפה.

ב-23 בפברואר 2024, ניקלודיאון הודיעו רשמית על הסדרה והזמינו 20 פרקים לעונה הראשונה. ההפקה של הסדרה התחילה על ידי Nickelodeon Animation Studio.

ב-4 ביוני 2024, לינדזי קאטאי אישרה שמספר הצופים בסדרה בנטפליקס יקבע אם ניקלודיאון תיתן אור ירוק לעונה השנייה.

## פרסים ומועמדויות

## קישורים חיצוניים

* 

## ביאורים

קטגוריה:סדרות הנפשה אמריקאיות
קטגוריה:סדרות פנטזיה אמריקאיות
קטגוריה:סדרות קומדיה אמריקאיות
קטגוריה:סדרות ספין-אוף אמריקאיות
קטגוריה:פרמאונט+: תוכניות וסדרות
קטגוריה:קסם של הורים
קטגוריה:סדרות טלוויזיה אמריקאיות שעלו לשידור בשנת 2024
ג'יגאר שאה

**ג'יגאר שאה** (באנגלית: **Jigar Shah**; נולד ה-30 באוגוסט 1974) הוא יזם הודי-אמריקאי בתחום האנרגיה הירוקה ומנהל משרד תוכניות ההלוואות של מחלקת האנרגיה של ארצות הברית מאז שנת 2021. במסגרת תפקידו, שאה אחראי על ניהול קרן הלוואות בסך של 400 מיליארד דולר שנועדו לקדם טכנולוגיות אנרגיה נקייה בארצות הברית. מינויו הגיע בעקבות חקיקת חוק התשתיות הדו-מפלגתית (Bipartisan Infrastructure Law) וחוק הפחתת האינפלציה (Inflation Reduction Act) בשנת 2022, שהגדילו את התקציבים לתוכניות ההלוואות במשרד האנרגיה פי עשרה.

שאה נודע בעיקר בזכות תרומתו ליצירת פתרונות מבוססי שוק להתמודדות עם שינויי אקלים. הוא כתב את הספר "Creating Climate Wealth: Unlocking the Impact Economy" שפורסם ב-2013, בו הוא מציג את תפיסתו לפיה עושר אקלימי נוצר כשמשקיעים מרכזיים משתפים פעולה עם יזמים, חברות וממשלות בקנה מידה רחב לפתרון בעיות גדולות תוך יצירת תשואות כלכליות משתלמות.

## ילדות והשכלה
שאה נולד במודסה, הודו, ועבר לארצות הברית עם משפחתו כשהיה בן שנה. משפחתו התיישבה בעיר סטרלינג, אילינוי כשהיה בן שמונה. שאה למד בבתי ספר ציבוריים והמשיך ללימודים אקדמיים בתחום ההנדסה המכנית באוניברסיטת אילינוי באורבנה-שמפיין. לאחר מכן השלים תואר שני במנהל עסקים (MBA) באוניברסיטת מרילנד.

## יוזמות עסקיות
בשנת 2003, שאה ייסד את חברת SunEdison, שם פיתח את המודל העסקי "סולארי ללא מקדמה", אשר פתח את השוק הסולארי והפך את SunEdison לאחת החברות המובילות בעולם בתחום האנרגיה הסולארית. המודל העסקי שהגה שאה איפשר לארגונים לרכוש שירותי אנרגיה סולארית תחת חוזים ארוכי טווח במחירים יציבים, ובכך להימנע מהצורך בהשקעות הון גבוהות על מערכת סולארית בבעלותם.

שאה גם שותף להקמת Generate Capital, חברה המממנת ומפתחת תשתיות אנרגיה נקייה. בנוסף, היה בין מקימי ארגון Carbon War Room יחד עם ריצ'רד ברנסון, שמטרתו לפרוס טכנולוגיות ירוקות בקנה מידה גדול באמצעות יזמות.

## פעילות בתחום המדיניות הציבורית
שאה נבחר לנהל את משרד תוכניות ההלוואות של מחלקת האנרגיה של ארצות הברית במרץ 2021, והפך את המשרד לגורם מרכזי במימוש מדיניות האנרגיה הנקייה של ממשל ביידן. תחת הנהגתו, המשרד בחן למעלה מ-100 בקשות הלוואה מטכנולוגיות אקלימיות בסכום כולל של יותר מ-100 מיליארד דולר.

שאה ידוע בעמדתו שיש לבטל את כל הסובסידיות לאנרגיה, כולל אנרגיות מתחדשות, במטרה ליצור שוק תחרותי שווה.

## ספרות ופודקאסטים
שאה פרסם את הספר "Creating Climate Wealth" ב-2013, בו הוא מתמקד בתפקיד החדשנות במודלים עסקיים בהנעת שינוי מערכתי בתחום האקלים. הוא גם היה אחד מהמנחים המקוריים של הפודקאסט "The Energy Gang", העוסק בכוחות הטכנולוגיים, הפוליטיים והכלכליים המשפיעים על תחום האנרגיה.

## קישורים חיצוניים

## הערות שוליים

קטגוריה:אנשי עסקים אמריקאים
קטגוריה:מנהלים אמריקאים
קטגוריה:מנהלים הודים
קטגוריה:בלוגרים אמריקאים
קטגוריה:פעילי איכות הסביבה אמריקאים
קטגוריה:ראשי עמותות
קטגוריה:מהגרים מהודו לארצות הברית
קטגוריה:אמריקאים שהופיעו ברשימת טיים 100
קטגוריה:הודים שהופיעו ברשימת טיים 100
קטגוריה:אמריקאים שנולדו ב-1974
קטגוריה:הודים שנולדו ב-1974
מוטואו קימורה

**מוטואו קימורה** (ביפנית: **木村 資生**, באנגלית: **Kimura Moto**; 13 בנובמבר 1924 – 13 בנובמבר 1994) היה ביולוג יפני הידוע בעיקר בזכות פיתוח התאוריה הנייטרלית של אבולוציה מולקולרית ב-1968, תאוריה זו נוגעת לשינויים נייטרלים ומקריים ב-DNA ומהווה בסיס לנושא של שעונים מולקולרים. קימורה הפך לאחד מגנטיקאי האוכלוסייה התאורטיים המשפיעים ביותר. הוא זכור בתחום הגנטיקה בזכות השימוש החדשני שלו במשוואות דיפוזיה כדי לחשב את ההסתברות לקיבוע של אללים מועילים, מזיקים או נייטרליים. בשילוב גנטיקה תאורטית של אוכלוסיות עם נתוני אבולוציה מולקולרית, הוא גם פיתח את התיאוריה הנייטרלית של אבולוציה מולקולרית שבה הסחף הגנטי הוא הכוח העיקרי המשנה את תדרי האללים. ג'יימס פ. קרואו, בעצמו גנטיקאי אוכלוסייה נודע, ראה בקימורה אחד משני הגנטיקאים האבולוציוניים הגדולים ביותר, יחד עם גוסטב מאלקו, אחרי השלישייה הגדולה של הסינתזה המודרנית: רונלד פישר, ג'יי ב.ס. הלדיין וסיואל רייט.

קימורה עבד על קשת רחבה של בעיות תאורטיות בגנטיקה של אוכלוסיות, רבות מהן בשיתוף פעולה עם Takeo Maruyama. הוא הציג את ה"אללים האינסופיים", ה"אתרים האינסופיים" וה"צעדיים" מודלים של מוטציה, שכולם ישמשו באופן נרחב ככל שגדל תחום האבולוציה המולקולרית לצד גידול מספר הפפטידים והרצפים הגנטיים הזמינים. מודל המוטציה השלבית הוא "מודל סולם" שניתן ליישם במחקרי אלקטרופורזה שבהם חלבונים הומולוגיים שונים ביחידות שלמות של מטען. הצהרה מוקדמת על גישתו פורסמה ב-1960, במבוא שלו לגנטיקה של אוכלוסיות. הוא גם תרם מאמר סקירה חשוב על המחלוקת המתמשכת על מטען גנטי  ב-1961.

1968 סימנה נקודת מפנה בקריירה של קימורה. באותה שנה הוא הציג את התיאוריה הנייטרלית של אבולוציה מולקולרית, הרעיון שברמה המולקולרית, הרוב הגדול של השינוי הגנטי הוא נייטרלי ביחס לברירה הטבעית - מה שהופך את הסחף הגנטי לגורם ראשוני בהשתנות הגנום, בלי שיש לו השפעה מהותית על התפתחות היצורים בפועל. דבר זה היווה בסיס לנושא של שעונים מולקולרים המהווים השלמה לשיטות תארוך אחרות כמו תיארוך רדיומטרי, תיארוך באמצעות טבעות עצים ולמחקרי מאובנים בניסיון להבין את ציר הזמן של ההיסטוריה האבולוציונית של החיים את מבנה עץ החיים ואת הטקסונמיה של יצורים חיים.

## קישורים חיצוניים

## הערות שוליים

קטגוריה:ביולוגים יפנים
קטגוריה:אבולוציה מולקולרית
קטגוריה:חוקרי אבולוציה
קטגוריה:יפנים שנולדו ב-1924
קטגוריה:נפטרים ב-1994
הגביע האלבני

**הגביע האלבני** (באלבנית: **Kupa e Shqipërisë**) הוא טורניר בשיטת "נוקאאוט" המתקיים מדי שנה, והוא נחשב לתחרות השנייה בחשיבותה בכדורגל האלבני, אחרי ליגת העל האלבנית. התחרות החלה בשנת 1939 כ"גביע המלך" (באלבנית: "Kupa e Mbretit"), לאחר מכן הושבת למשך 8 שנים מפאת מלחמת העולם השנייה. ב-1948 החלה התחרות שוב כ"גביע הרפובליקה" (באלבנית: "Kupa e Republikes"), והחל מ-1991 נקרא בשמו הנוכחי "גביע אלבניה".

הקבוצה הזוכה בגביע זוכה אוטומטית בזכות להשתתף בסיבוב המוקדמות הראשון של הליגה האירופית.

## משחקי הגמר
* קבוצה המסומנת ב**כתב מודגש** זכתה גם באליפות ליגת העל האלבנית באותה העונה והשלימה דאבל מקומי.

## תוצאות לפי קבוצה

## קישורים חיצוניים
* 

* מחזיקות הגביע של אלבניה לאורך השנים, באתר RSSSF – Rec.Sport.Soccer Statistics Foundation

## הערות שוליים

קטגוריה:תחרויות גביע לאומיות באירופה
קטגוריה:תחרויות כדורגל באלבניה
תחנת הכוח הגרעינית קלינין

**תחנת הכוח הגרעינית קלינין** (ברוסית: Калининская АЭС (КАЭС)) היא תחנת כוח גרעינית שנבנתה בשטח מחוז טבר, כ-115 ק"מ מטבר וכ-330 ק"מ ממוסקבה. תחנת הכוח מורכבת מ-4 כורים גרעיניים בהספק של 1000 מגוו"ט כ"א. בזמן בניית תחנת הכוח שמה של עיר טבר הייתה "קלינין" וזה מקור לשם התחנה. לאחר שלעיר טבר הוחזר השם ההיסטורי, שמה של תחנת הכוח לא שונה.

## היסטוריה
החלטה עקרונית על הקמת התחנה התקבלה בשנת 1973 לאחר בדיקת מספר חלופות למיקומה. מנהלת הקמה הוקמה בשנת 1974. התחנה הייתה צריכה לכלול 2 יחידות 1,000 מגוו"ט כול אחת.

התוכנית הייתה לסיים את השלב הראשון של הבנייה בשנת 1978. בגלל בעיות טכניות וארגוניות הפעלת היחידה הראשונה בוצע בשנת 1984. בשנת 1985 לאחר השלמת בניית קווי הולכה התחנה יכלה לעבוד בהספק המתוכנן. בניית היחידה השנייה החלה בשנת 1981 והסתיימה בשנת 1986. היא מתוכננת לצאת מניצול בשנת 2025.

בשנת 1984 החלו עבודות בהקמת שתי יחידות נוספות זהות ליחידות הראשונות. בעקבות אסון צ'רנוביל העבודות הופסקו.

בשנת 1997 העבודות חודשו ובשנת 2005 הופעלה יחידה מס' 3.

בשנת 2006 הוחלט על הקמת יחדה מס' 4. היא הופעלה בשנת 2012.

בהתאם לנתוני ניטור פליטות חומרים מזהמים מתחנת הכוח נמצאים ברמה של כ-4% מהמותר.

כיום תחנת כוח קלינין היא מקור ייצור חשמל העיקרי באזור. בשנת 2023 יחידותיה יצרו כ-23 מיליון מגווט"ש.

## קישורים חיצוניים
* 

* נתוני תחנת הכוח

קורסק
קטגוריה:תוכנית הגרעין של ברית המועצות
קורסק
קטגוריה:מחוז טבר
יחסי טנזניה–מלזיה

**יחסי טנזניה–מלזיה** הם היחסים הדיפלומטיים בין מלזיה לטנזניה. שתי המדינות חברות בחבר העמים הבריטי.

## היסטוריה
שתי המדינות היו בעבר חלק מהאימפריה הבריטית והיום מקיימות יחסים קרובים במישור הכלכלי. בשנת 2013, במהלך ביקור ממשלת טנזניה במלזיה היא התעניינה ב, ובכך הייתה מוכנה לפתח תוכנית כזו משלהם בסיועה של מלזיה. ממשלת טנזניה הצהירה כי יישום תוכניתה של מלזיה יחל בקרוב. בזמן ביקור ראש ממשלת מלזיה הובאו בסך הכל 28 חברות למדינה כדי להגדיל את ההשקעות.

טנזניה גם שכרה חברות מלזיות עבור יצירת תעודת זהות טכנולוגית גבוהה אשר ימומן על ידי ממשלת טנזניה והלוואות בנקאיות. יתר על כן, חברת כימיקלים מלזית עבדה יחד עם חברות טנזניות לבניית מפעל כימיקלים בסך 800 מיליון דולר בטנזניה. צוות בן 30 חברים של מומחים מלזים מאמן גם כיום 300 מומחים טנזניים על מנת שטנזניה תוכל להתקדם כדי להשיג את חזון הפיתוח שלה לשנת 2025. טנזניה גם עובדת עם מלזיה כדי לפתח את תעשיית שמן הדקלים שלה ולשפר את תחבורת הרכבות שלה.

## נציגויות דיפלומטיות
* לטנזניה יש נציבות עליונה בקואלה לומפור.
* למלזיה יש נציבות עליונה בדאר א-סלאם.

## הערות שוליים

קטגוריה:ערכים ללא קטגוריות פיזיות - יחסי חוץ
אליזבת לוקאס

**אליזבת לוקאס** (**Elisabeth Lukas**, נולדה ב-12 בנובמבר 1942) היא פסיכיאטרית אוסטרית, אחת הדמויות המרכזיות בלוגותרפיה, ענף של הפסיכותרפיה שייסד ויקטור פרנקל. לוקאס כתבה 140 ספרים, שתורגמו ל-18 שפות.

לוקאס נולדה בווינה ולמדה פסיכולוגיה. שם פגשה את ויקטור א. פרנקל, מייסד תורת הלוגותרפיה והניתוח האקזיסטנציאליסטי. היא סיימה דוקטורט בלוגותרפיה בהנחיית גיסלר גוטמן, וכדוקטורנטית פיתחה את "מבחן הלוגו", מבחן מיוחד למדידת עקרונות הלוגותרפיה של ויקטור פרנקל, בעיקר את מידת המשמעות הנתפסת בחיים מצד הפרט. הבדיקה גם מנסה למדוד נוירוזה נואוגנית אפשרית. בשנת 1973 עברה לגרמניה עם בעלה ובנה והחלה לעבוד כפסיכולוגית קלינית ופסיכותרפיסטית. ב-1986 הקימו היא ובעלה בעיר פירסטנפלדברוק ליד מינכן את המכון הדרום גרמני ללוגותרפיה וניתוח אקזיסטנציאליסטי. (Institute for Logotherapy and Existential Analysis).

לוקאס המשיכה את דרכו של ויקטור פראנקל, פיתחה רבים מהעקרונות של שיטתו, ויישמה אותם בטיפול מעשי. בספר "חיים משמעותיים" היא מציגה מספר רב של תיאורי מקרה שבהם היא משתמשת בשיטת ההתכוונות הפרדוקסלית. לדוגמה, לאישה שסבלה מחרדה ממעליות בעיר גדולה והייתה מתעלפת כל פעם שנכנסה למעלית, נאמר במסגרת הטיפול שעליה להיכנס למעלית, לעלות לקומה גבוהה ולהתעלף כמה שיותר פעמים. למרבה הפלא, המטופלת לא הצליחה להתעלף אפילו פעם אחת.

לשיטתה של לוקאס, החיפוש אחר משמעות הוא התהליך המשמעותי ביותר לאדם, גם במקרים של סבל וקירבה למוות. לעולם לא מאוחר למצוא משמעות לחיים, והיא המעניקה לאדם כוח רוחני להתמודד עם בעיות פסיכולוגיות ועם קשיי החיים. ממוזער|252x252 פיקסלים

## ספריה
* **משמעות הסבל: נחמה במשבר באמצעות הלוגותרפיה**, תרגמו: דוד גוטמן ומיניון אייזנברג, מודן, תל אביב (1995)
* **חיים משמעותיים: ספר לוגותרפי**, תרגמו: מניון איזנברג ודוד גוטמן, הוצאת דביר, תל אביב (1988)

* The Therapist and the Soul: From Fate to Freedom (1985)
* Quand la vie retrouve un sens, Introduction à la logothérapie (2014, Ed. Téqui – Traduction de Lebensbesinnung (1995))
* Logotherapy: Principles and Methods (2020)
* Understanding Man's Search for Meaning: Reflections on Viktor Frankl's Logotherapy (2019)
* A Unique Approach to Family Counseling: Logotherapy, Crisis, and Youth (2019)


## קישורים חיצוניים

## הערות שוליים

קטגוריה:פסיכיאטרים אוסטרים
קטגוריה:אוסטרים שנולדו ב-1942
דייוויד בייקר

**דייוויד בייקר** (באנגלית: **David Baker**; נולד ב-6 באוקטובר 1962) הוא ביוכימאי וביולוג חישובי  יהודי-אמריקאי, חלוץ בשיטות לתכנון חלבונים  ולחיזוי מבנה החלבון. הוא פרופסור לביוכימיה מטעם הנרייטה ואוברי דייוויס, חוקר במכון הרפואי הווארד יוז ופרופסור נלווה למדעי הגנום, ביו-הנדסה, הנדסה כימית, מדעי המחשב ופיזיקה באוניברסיטת וושינגטון. הוא זכה בפרס נובל לכימיה במשותף לשנת 2024 על עבודתו בעיצוב חלבון חישובי.

תוכניות בינה מלאכותית שפותחו על ידי בייקר ואחרים פתרו במידה רבה את הבעיה של חיזוי מבנה חלבון. בייקר חבר באקדמיה הלאומית למדעים של ארצות הברית ומנהל המכון לעיצוב חלבון של אוניברסיטת וושינגטון. היה שותף להקמת יותר מתריסר חברות ביוטכנולוגיה ונכלל ברשימת 100 האנשים המשפיעים ביותר בתחום הבריאות של מגזין טיים לשנת 2024.

## קישורים חיצוניים

## הערות שוליים

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:סגל מכון הווארד יוז למחקר רפואי
קטגוריה:זוכי פרס נובל לכימיה
קטגוריה:זוכי פרס נובל יהודים אמריקאים
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת וושינגטון
קטגוריה:אמריקאים שנולדו ב-1962